|  |
| --- |
| **Republika e Kosovës****Republika Kosova – Republic of Kosova*****Qeveria – Vlada – Government****Ministria e Kulturës, Rinisë dhe Sportit*  *Ministarstvo za Kulturu, Omladinu i Sport – Ministry for Culture, Youth and Sport* |
| **DEPARTAMENTI I SPORTIT / DEPARTMAN ZA SPORT / SPORT DEPARTMENT** |

Politika Programore mbështetja e sportit te femrave në gara ndërkombëtare dhe në zhvillimin e kampionateve (ligave) të Kosovës. - Kronologji e zhvillimit të Politikës Programore të Sportit femëror

Ministria e Kulturës, Rinisë dhe Sporteve ka hartuar politika programore me synim të përkrahet dhe mbështetet zhvillimi i sportit të femrave, duke pasur në konsideratë vështirësitë nëpër të cilat kalon shoqëria jonë dhe vetë aktiviteti sportiv i femrave.

Është konstatuar edhe nga viti i kaluar se ka klube sportive dhe federata të sportit të cilat zhvillojnë aktivitete sportive, por vazhdimisht ballafaqohen me vështirësi të natyrës materiale edhe në rastet kur kemi të bëjmë me klube të suksesshme.

Kësaj duhet t’i shtohet edhe nevoja për të stimuluar vazhdimësinë e avancimit të aktiviteteve të mëparshme të femrave.

Synimi i kësaj politike është sensibilizimi i opinionit për sportin femëror dhe opinionit të gjerë, masivizimi, përkrahja dhe inkurajimi në përfshirjen e femrave në nivel profesionist te menaxhimit, punë të drejtpërdrejta organizative dhe udhëheqëse në klube, federata, KOK dhe administrim të sportit.

MKRS - Departamenti i Sportit do të fuqizoj këtë politikë duke e inkorporuar në politikat tjera programore sipas projekteve dhe prioriteteve.

Departamentit i Sportit gjatë vitit 2012 ka financuar projektet në vijim në vlerë totale prej 107. 208, 32 €:

* Mbështetja e vazhdueshme për sportistet: Majlinda Kelmendi dhe Nora Gjakova me programin që quhet cikli Olimpik.
* Super Kupa Botërore Grand Slam, që është mbajtur në Paris –Francë, mbështetje Federatës së Xhudos
* Test Event ,,Londër 2012’’ ku janë informuar me vendin e zhvillimit të Lojërave Olimpike
* Organizimi i garës ,Master World the Best of the Best’’,në Kazikistan
* Përgatitja e reprezentacionit të garuesve të Xhudos së Kosovës , në Varello, Itali
* Përgatitja në Kampi stërvitor në Tara ,Hungari
* Përgatitja e garueseve në kampin ndërkombëtar në Slloveni ,
* Gara që ka mbledhur shumë te reja (100 garuese të kategorive të ndryshme)në Pejë ,,Judo per Paqe’’
* Organizimi i Garës Ndërkombëtare ,,Swis Open 2012’’që është mbajtur në Zvicër
* Përgatitja e reprezentueseve të Xhudos sipas ciklit Olimpik në Celje të Sllovenisë
* Përgatitja e reprezentueseve të Xhudos sipas ciklit Olimpik,për Olimpiadë Londra 2012, në Slloveni.
* Pjesëmarrje K.H Prishtina, femrat në garat e E.H.F-it(Federata Evropiane e Hendbollit) në mbështetje të Federatës së Hendbollit të Kosovës.
* Pjesëmarrje në konferencën botërore në Los Anxhelos të Komitetit Para Olimpik ,,Femra dhe sporti’’.
* Organizimi i Gjysmë Maratonës Ndërkombëtare ,,Prishtinë 2012’’ku pjesëmarrja e femrave atlete ka qenë përafërsisht 150 garuese ndërsa mbështetje financiare e organizimit të garës.
* Pjesëmarrja e garueseve të Federatës se notit në Kroaci.
* Turniri tradicional që organizohet nga Klubi i Hendbollit “Shqiponja” ku marrin pjesë katër Klube të femrave me rastin ,,7 dhe 8 marsit'' Ditës së Gruas.
* Pjesëmarrja e garueseve në garën ndërkombëtare në kuadër të LEN ,,Montenegro Mimoza Cup 2012’’ që mbahet në Mal të Zi.
* Pjesëmarrja e Klubit të Hendbollit “Kastrioti “nga Ferizaj femrat në eliminatoret në kuadër të EHF, ku gara është zhvilluar në Rumani.
* Mbështetje në mbarëvajtjen e Ligës së femrave ku pjesëmarrës janë tetë klube të femrave dhe po ashtu në masivizimi e futbollit të femrave në kuadër të Federatës së Futbolli .
* Mbështetje në mbarëvajtjen e Ligës së femrave ku pjesëmarrës janë tetë klube te femrave dhe po ashtu ne Masivizimi e Basketbollit te femrave në kuadër te Federatës se Basketbollit.
* Po ashtu janë financuar aktivitetet e përbashkëta siç janë kampet verore ku mblidhen vajzat e grupmoshave të reja të angazhuara në sport .